Page:Bundle and go.pdf/4

 And never, to sever, but each other's dearie,

Till death gies the word for to Bundle and Go.

Young Mary sang wi‘ love in her e‘e,

Beneath the bonny hawthorn tree,

That blooms out o'er yon flowery lee,

Beside the burn sae cheerie, O.

O! whar is gane my ain lad,

My braw lad, my bonny lad,

O! whar is gane my ain lad,

That lo'ed me ever dearly, O.

Young Donald was a bonny lad,

Dress'd in his silk and tartan plaid,

An' aye he made my heart fu' glad,

While aft he kiss'd me cheerie, O.

Fu' trig he was at kirk or fair,

There's nane wi' him I could compare,

An' I was sure aye to be there,

Alang then wi' my dearie, O.

But when my love did pleasing smile,

The sodgers did his heart beguile,

An' tore him frae me mony a mile,

An' gart him le'e his dearie,.